દેશમાં મોટા આર્થિક સુધારા તરીકે જીએસટી બિલ લાગુ કરવામાં આવ્યું હતું, પરંતુ નવેમ્બર માસમાં જીએસટી દ્વારા જમા થતી રકમમાં મોટો ઘટાડો નોંધાયો છે. નવેમ્બર માસમાં જીએસટી દ્વારા કુલ 80,808 કરોડ રૂપિયા જમા થયા છે, જે જીએસટી લાગુ થયા પછીની સૌથી ઓછી જમા રાશિ છે. દેશમાં 1 જુલાઇ, 2017થી જીએસટી લાગુ કરવામાં આવ્યો હતો અને એ પછી જમા થતી રકમમાં જીએસટી માસમાં સૌથી ઓછી રકમ જમા થઇ છે. ગુવાહાટીમાં થયેલ બેઠક બાદ લગભગ 200 ઉત્પાદનો પર લાગતા ટેક્સમાં ઘટાડો કરવામાં આવ્યો હતો, આ કારણે જીએસટી દ્વારા જમા થયેલી રકમમાં ઘટાડો થયો હોવાનું માનવામાં આવી રહ્યું છે. 25 ડિસેમ્બર સુધી કુલ 99.01 લાખ કરદાતાઓએકર જમા કરાવ્યો છે, જેમાંથી 53.06 લાખ લોકોએ જીએસટી હેઠળ પોતાનો ઇન્કમ ટેક્સ રિટર્ન ભર્યો છે, 16.60 લાખ લોકો ત્રિમાસિક ધોરણે રિટર્ન ફાઇલ કરે છે.